CELEX: 52015PC0560
Language: bg
Date: 2015-11-10
Title: Предложение за РЕШЕНИЕ ЗА ИЗПЪЛНЕНИЕ НА СЪВЕТА за предоставяне на разрешение на Република Латвия да удължи срока на действие на мярка за дерогация от член 193 от Директива 2006/112/ЕО относно общата система на данъка върху добавената стойност

ЕВРОПЕЙСКА КОМИСИЯ
            Брюксел, 10.11.2015
            COM(2015) 560 final
            2015/0260(NLE)
            Предложение за
            РЕШЕНИЕ ЗА ИЗПЪЛНЕНИЕ НА СЪВЕТА
            за предоставяне на разрешение на Република Латвия да удължи срока на действие на мярка за дерогация от член 193 от Директива 2006/112/ЕО относно общата система на данъка върху добавената стойност
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               •Основания и цели на предложението
            
            
               
                  В съответствие с член 395 от Директива 2006/112/ЕО на Съвета от 28 ноември 2006 г. относно общата система на данъка върху добавената стойност
                     1
                   (наричана по-долу „Директивата за ДДС“) Съветът, произнасяйки се с единодушие по предложение на Комисията, може да разреши на всяка държава членка да прилага специални мерки за дерогация от разпоредбите на посочената директива с цел опростяване на процедурата за събиране на данъка или предотвратяване на определени форми на отклонение от данъчно облагане или избягване на данъци.
               
               
                  С писмо, заведено в Комисията на 30 март 2015 г., Република Латвия (наричана по-долу „Латвия“) поиска разрешение да продължи да прилага мярка за дерогация от член 193 от Директивата за ДДС. В съответствие с член 395, параграф 2 от Директивата за ДДС, с писмо от 18 май 2015 г. Комисията информира останалите държави членки за отправеното от Латвия искане. С писмо от 20 май 2015 г. Комисията уведоми Латвия, че разполага с пълната информация, необходима според нея за оценка на искането.
               
               
                  Латвийското правителство отправя искане за удължаване на срока на действащия понастоящем механизъм за самоначисляване във връзка с доставките на дървен материал.
               
               
                  Що се отнася до доставките на дървен материал, в Латвия има значителен брой търговци, които не изпълняват своите задължения. Обикновено дружествата в този сектор са малки прекупвачи, които често изчезват, без да платят на данъчните органи данъка, който са начислили върху своите доставки, като същевременно предоставят на своите клиенти валидна фактура, даваща им право на приспадане на ДДС.
               
               
                  Съгласно механизма за самоначисляване, чрез дерогация от общото правило, предвидено в член 193 от Директивата за ДДС, клиентът става платец на ДДС по вътрешните сделки.
               
               
                  Посочената мярка за дерогация беше първоначално предоставена по силата на Решение № 2006/42/ЕО на Съвета от 24 януари 2006 г.
                     2
                   Прилагането на мярката за дерогация за доставките на дървен материал беше продължено с Решение за изпълнение 2009/1008/ЕС на Съвета от 7 декември 2009 г.
                     3
                   С Решение за изпълнение № 2013/55/ЕС на Съвета от 22 януари 2013 г.
                     4
                   беше предоставено последно удължаване на срока на действие на мярката за дерогация.
               
               
                  От доклада, представен от латвийските данъчни органи заедно с искането да продължи прилагането на мярката за дерогация, Комисията стигна до заключението, че обстоятелствата, на които се основава първоначалната дерогация, продължават да съществуват. Латвия твърди, че въпреки намаляването на случаите на измами, свързани с плащания на ДДС към националния бюджет, и на отклонение от облагане с ДДС на пазара на дървен материал след въвеждането на механизма на самоначисляване, рискът не е премахнат. Един от показателите, от които е видно, че нивото на риска е все още високо, е броят на регистрираните търговци, които Държавната служба по приходите е определила като фиктивни дружества в този сектор на икономиката. Тези търговци участват в схеми за „изкуствени“ сделки, за да намалят размера на дължимия към националния бюджет ДДС или да увеличат на размера на ДДС, възстановим от националния бюджет за други регистрирани търговци, участващи в тези схеми. Съгласно позицията на Латвия именно затова е важно да продължи използването на механизма за самоначисляване по отношение на плащането на ДДС в Латвия по сделките с дървен материал.
               
               
                  На тази основа дерогацията следва да бъде предоставена за нов ограничен период от време.
               
            
            
               •Съгласуваност със съществуващите разпоредби в тази област на политиката
            
            
               
                  Подобни дерогации във връзка с член 193 от Директивата за ДДС са предоставени на други държави членки.
               
            
            
               •Съгласуваност с другите политики на Съюза
            
            
               
                  Не се прилага.
               
            
            
               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ
            
            
               •Правно основание
            
            
               
                  Член 395 от Директивата за ДДС.
               
            
            
               •Субсидиарност (при неизключителна компетентност) 
            
         
         
            
               
                  Като се има предвид разпоредбата от Директивата за ДДС, на която се основава предложението, то е от изключителната компетентност на Съюза. Следователно принципът на субсидиарност не се прилага. 
               
            
            
               •Пропорционалност
            
            
               
                  Настоящото предложение е в съответствие с принципа на пропорционалност поради следните причини:
               
               
                  Решението се отнася до разрешение, дадено на държава членка по нейно собствено искане, и не представлява никакво задължение.
               
               
                  Освен това мярката е насочена и ограничена до много малък брой данъчно задължени  доставчици, по отношение на които събирането на ДДС се е оказало проблематично. Предвид ограничения обхват на дерогацията специалната мярка е пропорционална на поставената цел. 
               
            
            
               •Избор на инструмент
            
            
               
                  По силата на член 395 от Директивата за ДДС дерогация от общите правила за ДДС е възможна единствено след като Съветът, действащ с единодушие по предложение на Комисията, е дал своето разрешение. Освен това решение за изпълнение на Съвета е най-подходящият инструмент за тази цел, тъй като то може да бъде адресирано до отделни държави членки.
               
            
            
               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО
            
            
               •Консултации със заинтересованите страни
            
            
               
                  Не е приложимо.
               
            
            
               •Събиране и използване на експертни становища
            
            
               
                  Не бяха необходими външни експертни становища.
               
            
            
               •Оценка на въздействието
            
            
               
                  Предложението за решение цели опростяване на процедурата по данъчно облагане и борба с възможно отклонение от облагане с ДДС и избягването на данъка и следователно има потенциално положително икономическо въздействие.
               
               
                  Във всички случаи въздействието ще бъде ограничено поради тесния обхват на дерогацията.
               
            
            
               4.ОТРАЖЕНИЕ ВЪРХУ БЮДЖЕТА
            
            
               
                  Предложението няма отражение върху бюджета на Съюза.
               
            
            
               5.ДРУГИ ЕЛЕМЕНТИ
            
            
               •Планове за изпълнение и уредба за мониторинг, оценка и докладване
            
            
               
                  Предложението включва клауза за изтичане на срока на действие; автоматичен краен срок на действие, който е определен на 31 декември 2018 г.
               
            
         
         
            
               
                  Ако обаче Латвия счете за необходимо по-нататъшно удължаване на срока на действие на мярката за дерогация след 2018 г., заедно с искането за удължаване на Комисията следва да бъде представен и доклад за оценка не по-късно от 1 април 2018 г.
               
            
            
               2015/0260 (NLE)
            
            
               Предложение за
            
            
               РЕШЕНИЕ ЗА ИЗПЪЛНЕНИЕ НА СЪВЕТА
            
            
               за предоставяне на разрешение на Република Латвия да удължи срока на действие на мярка за дерогация от член 193 от Директива 2006/112/ЕО относно общата система на данъка върху добавената стойност
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 291, параграф 2 от него,
            
            
               като взе предвид Директива 2006/112/ЕО на Съвета от 28 ноември 2006 г. относно общата система на данъка върху добавената стойност
                  5
               , и по-специално член 395, параграф 1 от нея,
            
            
               като взе предвид предложението на Европейската комисия,
            
            
               като има предвид, че:
            
            
               (1)С писмо, заведено в Комисията на 30 март 2015 г., Република Латвия (наричана по-долу „Латвия“) поиска разрешение да продължи да прилага мярка за дерогация от разпоредбите на Директива 2006/112/EО, отнасяща се до платеца на данъка върху добавената стойност (ДДС) на данъчните органи.
            
            
               (2)В съответствие с член 395, параграф 2 от Директива 2006/112/ЕО, с писмо от 18 май 2015 г. Комисията информира останалите държави членки за отправеното от Латвия искане. С писмо от 20 май 2015 г. Комисията съобщи на Латвия, че разполага с пълната информация, необходима за разглеждане на искането.
            
            
               (3)С Решение № 2006/42/ЕО на Съвета
                  6
                на Латвия беше разрешено да задължи получателя да бъде платец на ДДС, дължим за доставката на дървен материал.
            
            
               (4)Срокът на действие на мярката за дерогация (31 декември 2009 г.) беше удължен два пъти съгласно Решение 2009/1008/ЕС на Съвета
                  7
                и Решение за изпълнение 2013/55/ЕС на Съвета
                  8
               .
            
            
               (5)Разследванията и подходящият анализ на прилагането на механизма, извършени от латвийските данъчни органи, показаха ефективността на мярката за дерогация.
            
            
               (6)Комисията стига до заключението, че правната и фактическата ситуация, която е обосновала прилагането на мярката за дерогация, не се е променила и продължава да съществува. Следователно на Латвия следва да се предостави разрешение да прилага въпросната мярка за допълнителен ограничен период от време.
            
            
               (7)В случай че Латвия поиска ново удължаване на срока на действие на мярката за дерогация след 2018 г., тя следва да представи доклад за оценка до Комисията до 31 март 2018 г. заедно с искането за удължаване.
            
            
               (8)Мярката за дерогация няма отрицателно въздействие върху собствените ресурси на Съюза, формирани от ДДС.
            
            
               ПРИЕ НАСТОЯЩОТО РЕШЕНИЕ: 
            
            
               Член 1
            
         
         
            
               Член 2 от Решение за изпълнение 2009/1008/ЕС се заменя със следното: 
            
            
               „Член 2
            
            
               Настоящото решение се прилага до 31 декември 2018 г. 
            
            
               Всяко искане за удължаване на срока на действие на мярката, предвидена в настоящото решение, се представя на Комисията не по-късно от 31 март 2018 г. и се придружава от доклад, който включва преглед на прилагането на посочената мярка.“
            
            
               Член 2
            
            
               Адресат на настоящото решение е Република Латвия.
            
            
               Съставено в Брюксел на  година.
            
            
               
                     За Съвета
               
               
                     Председател
               
            
         
         
            
                  
                     (1)
                  OВ L 347, 11.12.2006 г., стр. 1.
               
               
                  
                     (2)
                  OJ L 25, 28.1.2006 г, стр. 31.
               
               
                  
                     (3)
                  OВ L 347, 24.12.2009 г., стр. 30.
               
               
                  
                     (4)
                  OВ L 22, 25.1.2013 г., стр. 16.
               
               
                  
                     (5)
                  OВ L 347, 11.12.2006 г., стр. 1.
               
               
                  
                     (6)
                  Решение 2006/42/ЕО на Съвета от 24 януари 2006 г. за предоставяне на разрешение на Латвия да удължи срока на действието на мярка за дерогация от член 21 от Шестата директива 77/388/ЕИО на Съвета относно хармонизиране на законодателствата на държавите членки относно данъците върху оборота (OВ L 25, 28.1.2006 г., стр. 31).
               
               
                  
                     (7)
                  Решение за изпълнение 2009/1008/ЕС на Съвета от 7 декември 2009 г. за предоставяне на разрешение на Република Латвия да удължи срока на прилагането на мярка за дерогация от член 193 от Директива 2006/112/ЕО относно общата система на данъка върху добавената стойност (ОВ L 347, 24.12.2009 г., стр. 30).
               
               
                  
                     (8)
                  Решение за изпълнение 2013/55/ЕС на Съвета от 22 януари 2013 г. за изменение на Решение 2009/1008/ЕО, с което се разрешава на Република Латвия да удължи срока на прилагане на мярка за дерогация от член 193 от Директива 2006/112/ЕО относно общата система на данъка върху добавената стойност (ОВ L 22, 25.1.2013 г., стр. 16).